Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13396

d) A kiszámított távolság meghatározási forrás rendelkezésre álló adatai. Megjegyzés. – Az adatok szerkezete és tartalma a ”B”- Függelék 3.6.3 pontjában került meghatározásra. 3.7.3.6 Légijármű fedélzeti Globális Navigációs Műhold Rendszer /GNSS/ vevő 3.7.3.6.1 A légijármű fedélzeti Globális Navigációs Műhold Rendszer /GNSS/ vevőjének azon Globális Navigációs Műhold Rendszerek elemeinek az adatait kell feldolgozni, amelyeket fel akar használni úgy, ahogy az a ”B”- Függelék 3.1 pontjában (a Globális Helymeghatározó Rendszerre /GPS/), a ”B”- Függelék 3.2 pontjában (a Globális Helymeghatározó Rendszerre /GLONASS/), a ”B”- Függelék 3.3 pontjában (a kombinált GPS és GLONASS-ra), a ”B”- Függelék 3.5 pontjában (a Műhold-Bázisú Kiegészítő Rendszerre /SBAS/) és a ”B”- Függelék 3.6 pontjában (a Föld-Bázisú Kiegészítő Rendszerre /GBAS/, valamint a Föld-Bázisú Regionális Kiegészítő Rendszerre /GRAS/) meghatározásra került. 3.7.4 Az interferenciával szembeni ellenállás 3.7.4.1 A Globális Navigációs Műhold Rendszernek /GNSS/ teljesítenie kell a 3.7.2.4 pontban és a ”B”- Függelék 3.7 pontjában meghatározott teljesítmény követelményeket a ”B”- Függelék 3.7 pontjában meghatározott interferencia környezet fennállása esetén. Megjegyzés. – A GPS és a GLONASS helymeghatározó rendszerek az 1559 – 1610 MHz-es frekvenciasávban üzemelnek, amelyet a Nemzetközi Távközlési Egyesület /ITU/ úgy osztályozott, hogy az a rádiónavigációs műholdas szolgáltatás (RNSS) és a légiforgalmi rádiónavigációs szolgáltatás (ARNS) frekvenciája, és speciális spektrum védelmi helyzetet biztosított a rádiónavigációs műholdas szolgáltatás /RNSS/ részére. Annak érdekében, hogy elérésre kerüljenek azok a teljesítmény célok, hogy a precíziós megközelítések irányvezetése a Globális Navigációs Műhold Rendszerrel /GNSS/ és kiegészítőivel alátámasztásra kerüljön, a rádiónavigációs műholdas szolgáltatás/légiforgalmi rádiónavigációs szolgáltatás /RNSS/ARNS/ előirányzottan marad a globális kijelölés szerint csak az 1559 – 1610 MHz-es sávban, és az ezzel szomszédos frekvenciasávban működő rendszerek sugárzását akarják keményen ellenőriztetni a nemzeti és/vagy nemzetközi előírásokkal. 3.7.5 Adatbázis Megjegyzés. – A légiforgalmi adatokra alkalmazható Szabványokat és Ajánlott Gyakorlatokat az Annex 4, az Annex 11, az Annex 14 és az Annex 15 adja meg. 2007/70/II. szám 3.7.5.1 Annál a Légijármű GNSS /Globális Navigációs Műhold Rendszerű/ berendezésnél, amely egy adatbázist használ, egy eszközt kell biztosítani ahhoz, hogy:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes